  Наталья Тетерина Туэ Удмуртиысь автомобиль сюресъёсты тупатъянлы оглом кык но ӝыны миллиард манет висъялозы. Со сярысь журналистъёслы туннэ, 12-тӥ южтолэзе, элькунысь транспортъя но сюрес возёсъя министр Алексей Горбачёв ивортӥз. Озьы ик со ватсаз, улосвыл азьвыл сётэм куриськонъёсызъя федерал коньдэтысь ватсаса но уксё басьтыны оске шуыса. Висъям коньдонлэн бадӟым люкетэз «Кышкыттэмлыко но ӟечлыко сюресъёс» ӵектосэз быдэстыны кутӥськоз. Со улсын туэ 109 иськем сюресъёсты тупатыны чаклало. Одӥг миллиард манетэз кутозы Ижкарысь сюресъёсты лэсьтонлы (43 люкет), 460 миллион манет — «Ижкар агломерациысь» сюресъёсты тупатонлы (шоркарлэн котырысьтыз 100 иськемын). Гурт ёросъёсысь 7 сюрес люкетъёсты «Гурт интывылъёсты азинтон» федерал программа улсын лэсьтыны чакламын, Глазкарысь 35,5 иськем мында 41 люкетэз нимысьтыз ӵектос улсын тупатъялозы (422 миллион манет). Озьы ик таяз арын ватсаса коньдон висъялозы ужъёсты эрико чакланлы. Солы нимаз коньдон висъямын. Торгъёсын быръемын луоз эрико лаборатория, кудӥз ужъёсты кутсконысен пумозяз эскероз Алексей Горбачев, Удмуртиысь транспортъя но сюрес возёсъя министрСо сяна, элькунын ялэм «Сюресъёслэн арзы» улсын гурт сюресъёслэсь 62 люкетсэс тупатыны чакламын. Отӥ дэри но тудву дыръя МЧС-лэн нимысьтыз техникаеныз но ветлыны уг луы. Ватсалом, улосвыл сюресъёсты умоятон сярысь Россилэн азьмуртэз Владимир Путин Федерал Собранилы арлы быдэ вазиськоназ но вераз. Тросэз федерал трассаос эсэпъёслы тупало. Улосвыл сюресъёсын югдур уродгес. Нош интыосын — номырлы но уг ярало. Улосвылъёслэн но каръёслэн кивалтӥсьёссылы вазиськисько: сюресъёслы ялан саклык висъяно. Сюрес лэсьтонлэсь ӟечлыксэ но быдӟалазэ будэтоно, со понна выль технологиосты но амалъёсты кутоно Владимир Путин, Россилэн азьмуртэзКунлэн кивалтӥсез автомобиль сюресъёсты лэсьтонлы но тупатонлы коньдонлэсь быдӟалазэ куать ар куспын кык поллы будэтыны ужпум пуктӥз — 11 триллион манетлэсь тросгес (2012–2017 аръёсы — 6,4 триллион манет). «Удмуртиысь сюресъёсты тупатъян» темая вань иворъёс Тегъёс: Авто Ижкар Удмуртия сюресъёс транспортъяносюресвозёсъяминистерство  